Diari Oficial de la Generalitat Valenciana


Sumari del DOGV 5867, del 10-10-2008 (2008/11135)

RESOLUCIÓ de 18 d'agost de 2008, de la Conselleria de Medi Ambient, Aigua, Urbanisme i Habitatge sobre la declaració d'àrea de rehabilitació de centre històric de municipi de menys de 2000 habitants de Parcent. Expedient número 03/0011/2006/100.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5867

Data del DOGV
:   10-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11806


Data del document
:   18-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Parcent
    * protecció del patrimoni
    * renovació urbana
    * patrimoni arquitectònic
    * pla d'urbanisme
    * administració local
    * ajuda a la construcció

RESOLUCIÓ de 18 d'agost de 2008, de la Conselleria de Medi Ambient, Aigua, Urbanisme i Habitatge sobre la declaració d'àrea de rehabilitació de centre històric de municipi de menys de 2000 habitants de Parcent. Expedient número 03/0011/2006/100. [2008/11237]
Antecedents de fet
Primer. L'Ajuntament de Parcent ha sol·licitat la declaració com a àrea de rehabilitació el centre històric de la localitat.
Segon. Es tracta d'un municipi d'uns 1.000 habitants.
Els edificis responen a la tipologia tradicional d'habitatge unifamiliar entre mitgeres, de tres alçàries, murs de maçoneria, estructura de fusta, coberta inclinada de teula àrab, façanes emblanquinades, buits de composició vertical en planta baixa, apaïsats en planta alta i cambra ventilada.
Tercer. Actualment estan en vigor les normes subsidiàries de planejament, aprovades definitivament per la Comissió Territorial d'Urbanisme a l'abril de 1991.
Quart. Per a promoure la rehabilitació i regeneració del centre històric, l'Ajuntament de Parcent té previst bonificar fins a un 60% l'impost de construccions en les llicències d'obres de rehabilitació en l'àrea.
Cinqué. El 17 de juliol del 2207 el Servei Territorial d'Habitatge i Projectes Urbans d'Alacant emet un informe en el qual es proposa la declaració de la zona delimitada en el pla adjunt com a àrea de rehabilitació.
Sisé. El 18 d'abril de 2008 el Servei de Rehabilitació de la Direcció General d'Habitatge i Projectes Urbans emet la proposta de declaració d'àrea de rehabilitació en què es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer. Declarar com a àrea de rehabilitació el nucli urbà de Parcent la delimitació del qual es fixa en el plànol adjunt.
Segon. Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en l'esmentat àmbit.
Tercer. Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart. El període de vigència de l'àrea de rehabilitació declarada serà el que corresponga al pla d'habitatge en què s'emmarca.
Cinqué. De conformitat amb la disposició addicional huitena del Decret 81/2006, de 9 de juny, i l'Ordre de 15 de novembre de 2004, de la Conselleria de Territori i Habitatge, després de la declaració d'àrea, s'instal·larà un cartell informatiu, segons el model facilitat per aquesta Conselleria.
Contra aquesta resolució, que esgota la via administrativa, es podrà interposar recurs contenciós administratiu davant del Jutjat Contenciós Administratiu de València en el termini de dos mesos comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que considere oportú.
València, 18 d'agost de 2008.- La directora general d'Habitatge i Projectes Urbans: María Jesús Rodríguez Ortíz.